FC Botoșani - FC Voluntari, LIVE TEXT, ora 14:30! E care pe care în lupta pentru salvare
FC Botoșani - FC Voluntari, duel din etapa cu numărul opt din play-out-ul Superligii României, programat sâmbătă.
Moldovenii au reușit etapa precedentă să iasă pentru prima oară din zona fierbinte a clasamentului și ocupă locul 12 în clasament.
De parcea cealaltă, FC Voluntari ocupă locul 13 (duce la barajul pentru promovare/rămânere în Superliga), cu 23 de puncte și are nevoie de cele trei puncte pentru a trece peste moldoveni în clasament.
În ultimele cinci confruntări directe FC Voluntari s-a impus de trei ori, o confruntare a fost câștigată de Botoșani, în timp ce ultima întâlnire s-a încheiat la egalitate, scor 3-3.
Bogdan Andone cheamă suporterii la stadion
„Un nou meci important , un meci pe care trebuie să-l tratăm cu seriozitate, să fim concentrați și să facem ce am făcut la fiecare meci din acest retur, nimic mai mult. Să sperăm că vom reuși să câștigăm jocul pentru că avem încă mare nevoie de puncte. Toate meciurile au fost grele și toate meciurile până la final vor fi dificile, nu cred că există o presiune suplimentară. Fiecare joc pe care l-am jucat din ianuarie sau februarie încoace a fost extrem de important.
Cred că avem jucători cu destulă experiență în cadrul grupului care știu să gestioneze aceste momente, băieții și echipa sunt conștienți în momentul de față de importanța fiecărui punct și fiecărui joc. Chiar nu cred că e cazul că fie relaxați, din contră cred că sunt conncentrați și sunt conștienți de importanța fiecărui joc.
Voluntari este o echipă cu experiență, cu jucători de calitate, o echipă care în ultimii ani a cochetat cu playofful,a jucat finale de Cupa României. Cel mai important este să ajungem noi bine la ora jocului, să avem prospețime.
Sper ca suporterii să vină în număr cât mai mare, pentru că este extrem de important pentru oraș, pentru comunitate, pentru întreg județul ca echipa să rămână în Liga 1. Fac încă o dată apel să vină alături de noi să ne susțină, sunt extrem de importanți la meciurile de acasă, ne-au ajutat și sper ca sâmbătă să fie stadionul plin”, a spus Bogdan Andone, antrenorul principal al FC Botoșani.
Urmăriți SPORT.RO și pe Google News